The Malaysian Journal of Analytical Sciences Vol 17 No 1 (2013): 109 – 118

PENGEKSTRAKAN DAN PENCIRIAN NANOSELULOSA DARIPADA SERABUT KELAPA
(Extraction and Characterization of Nanocellulose from Coconut Fiber)

Nor Liyana Ahmad dan Ishak Ahmad*

Pusat Pengajian Sains Kimia dan Teknologi Makanan, Fakulti Sains dan Teknologi,  
University Kebangsaan Malaysia, 43600 Bangi, Selangor, Malaysia

*Corresponding author: gading@ukm.my

Abstrak

Pengubahsuaian kimia telah dijalankan ke atas serabut kelapa untuk mengekstrak nanohablur selulosa daripadanya. Antara rawatan yang dilakukan adalah rawatan alkali, rawatan penambahan peluntur dan akhirnya hidrolisis menggunakan asid sulfurik pekat. Kesan setiap rawatan kimia terhadap serabut kelapa dianalisa menggunakan spektroskopi inframerah transformasi Fourrier (FTIR) dan analisis pembelauan sinar-X (XRD). Seterusnya perubahan morfologi permukaan dikaji menggunakan mikroskop imbasan elektron (SEM) manakala kestabilan terma gentian serabut kelapa dikaji melalui analisis termogravimetrik (TGA). Hasil analisis menunjukkan pengubahsuaian kimia yang dilakukan dapat menyingkirkan hemiselulosa dan lignin daripada serabut kelapa. Analisis XRD juga telah menunjukkan peningkatan kehabluran serabut selepas setiap peringkat rawatan. Nanoselulosa yang terhasil daripada proses hidrolisis menggunakan asid sulfurik dianalisis menggunakan mikroskop transmisi elektron (TEM) bagi mengenal pasti saiz nanoselulosa yang diperoleh. Didapati purata diameter nanoselulosa daripada serabut kelapa adalah 13.7 ± 6.2 nm manakala panjangnya adalah 172.34 ± 8.4 nm. Selulosa nanohablur mempunyai pelbagai potensi dalam aplikasi seperti bioperubatan, jerapan minyak, membran, farmasi dan biokomposit.  

Abstract

Coconut husk fibers has been modified by some chemical treatments to extract cellulose nanocrystals (CNC), which are alkali treatment, bleaching and acid hydrolysis using concentrated sulphuric acid. The effect of the treatments on the coconut husk fibers has been analysed using Fourier transform infrared (FTIR) and X-Ray diffraction (XRD). Meanwhile, the morphology observation and thermal stability of the fiber have been analysed by scanning electron microscopy (SEM) and thermogravimetric analysis (TGA) respectively. The analyses show that the chemical modification could eliminate some of the lignin and hemicelluloses of the fiber. Nanocellulose extracted from acid hydrolysis has been analysed using transmission electron microscopy (TEM) to define the size of extracted nanocellulose. The cellulose nanocrystals from coconut fibre has the average diameter and length in the range 13.7 ± 6.2 nm and 172.3 ± 8.4 nm, respectively. The obtained nanocellulose may have the potential applications in the fields of biomedical, oil adsorption, membrane, pharmaceutical and biocomposites.

